《送彭孕先赴辰州教授》
宋代·赵蕃

因行碧湘门，倏念黄草尾。
曩辞戴安道，同者欧阳子。
那知三年过，仅谓一日尔。
惟辰虽陋邦，分教多名士。
前瞻固高明，后至复奇伟。
天将惠其俗，贤者不自鄙。
流传几人说，邂逅一见喜。
谈论未云终，别袂已复起。
勿谓隔沅湘，因来致兰芷。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。